|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| Εικόνα που περιέχει κείμενο, ανυσματικά γραφικά, πορσελάνη  Περιγραφή που δημιουργήθηκε αυτόματα**ΕΛΛΗΝΙΚΗ ΔΗΜΟΚΡΑΤΙΑ****Υπουργείο Μετανάστευσης & Ασύλου**Γενική Γραμματεία Μεταναστευτικής ΠολιτικήςΕιδική Υπηρεσία Συντονισμού & Διαχείρισης Προγραμμάτων Μετανάστευσης & Εσωτερικών Υποθέσεων (ΕΥΣΥΔ-ΜΕΥ) |
| Μονάδα …..: ………………. |
| Ταχ. Διεύθ.: | Λ. Θηβών 196-198, Άγ. Ι. Ρέντης, 182 33 |
| Πληροφορίες: | **Όνομα Επώνυμο συντάκτη**  |
| Τηλέφωνο: | **(+30) 2131629100** |
| E-mail: | **.......@migration.gov.gr**  |

 |

|  |
| --- |
|  |
|  |
|  |

Αγ.Ι.Ρέντης: …./…./2023Αρ. Πρωτ. …….Προς: Πίνακα Αποδεκτών |

**Θέμα: Ορισμός του «……………………..» ως Ενδιάμεσου Φορέα του Προγράμματος …………………….. και ανάθεση καθηκόντων της Διαχειριστικής Αρχής «Ειδικής Υπηρεσίας Συντονισμού & Διαχείρισης Προγραμμάτων Μετανάστευσης & Εσωτερικών Υποθέσεων (ΕΥΣΥΔ-ΜΕΥ)» για τη διαχείριση Πράξεων ……..**

**Ο ΥΠΟΥΡΓΟΣ**

**ΜΕΤΑΝΑΣΤΕΥΣΗΣ ΚΑΙ ΑΣΥΛΟΥ**

Έχοντας υπόψη:

1. Το άρθρο 90 του «Κώδικα Νομοθεσίας για την Κυβέρνηση και τα Κυβερνητικά Όργανα» που κυρώθηκε για το άρθρο πρώτο του π.δ. 63/2005 (Α’ 98) και διατηρήθηκε σε ισχύ με τη διάταξη του άρθρου 111 παρ. 22 του ν. 4622/2019 (Α’ 133).
2. Τον Ν.4914/2022 (Α’ 61) «Διαχείριση, έλεγχος και εφαρμογή αναπτυξιακών παρεμβάσεων για την Προγραμματική Περίοδο 2021-2027, σύσταση Ανώνυμης Εταιρείας «Εθνικό Μητρώο Νεοφυών Επιχειρήσεων Α.Ε.» και άλλες διατάξεις του Υπουργείου Ανάπτυξης και Επενδύσεων» και ειδικότερα το άρθρο 63, παρ. 6.
3. Τον Κανονισμό (ΕΕ) 1060/2021 του Ευρωπαϊκού Κοινοβουλίου και του Συμβουλίου της 24ης Ιουνίου 2021 για τον καθορισμό κοινών διατάξεων για το Ευρωπαϊκό Ταμείο Περιφερειακής Ανάπτυξης, το Ευρωπαϊκό Κοινωνικό Ταμείο+, το Ταμείο Συνοχής, το Ταμείο Δίκαιης Μετάβασης, και το Ευρωπαϊκό Ταμείο Θάλασσας και Αλιείας και Υδατοκαλλιέργειες, και δημοσιονομικών κανόνων για τα εν λόγω Ταμεία και για το Ταμείο Ασύλου, Μετανάστευσης και Ένταξης, το Ταμείο Εσωτερικής Ασφάλειας και το Μέσο για τη Χρηματοδοτική Στήριξη της Διαχείρισης των Συνόρων και την Πολιτική των Θεωρήσεων και ειδικότερα το άρθρο 69(6), 71 (3) και 72 (γ). Τον Κανονισμό (ΕΕ) 2021/1147 του Ευρωπαϊκού Κοινοβουλίου και του Συμβουλίου της 7ης Ιουλίου 2021 για τη θέσπιση του Ταμείου Ασύλου, Μετανάστευσης και Ένταξης.

ή

1. Τον Κανονισμό (ΕΕ) 2021/1148 του Ευρωπαϊκού Κοινοβουλίου και του Συμβουλίου της 7ης Ιουλίου 2021 για τη θέσπιση, ως μέρους του Ταμείου για την Ολοκληρωμένη Διαχείριση των Συνόρων, του Μέσου Χρηματοδοτικής Στήριξης για τη Διαχείριση των Συνόρων και την Πολιτική Θεωρήσεων

ή

1. Τον Κανονισμό (ΕΕ) 2021/1149 του Ευρωπαϊκού Κοινοβουλίου και του Συμβουλίου της 7ης Ιουλίου 2021 για τη θέσπιση του Ταμείου Εσωτερικής Ασφάλειας.
2. Τον Κανονισμό (ΕΕ) 2013/604 του Ευρωπαϊκού Κοινοβουλίου και του Συμβουλίου της 26ης Ιουνίου 2013 για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης διεθνούς προστασίας που υποβάλλεται σε κράτος μέλος από υπήκοο τρίτης χώρας ή από απάτριδα (αναδιατύπωση).
3. Τον ν. 4939/2022 «Κύρωση Κώδικα Νομοθεσίας για την υποδοχή, τη διεθνή προστασία πολιτών τρίτων χωρών και ανιθαγενών και την προσωρινή προστασία σε περίπτωση μαζικής εισροής εκτοπισθέντων αλλοδαπών»  (Α’ 111).
4. Τον ν. 4825/2021 «Αναμόρφωση διαδικασιών απελάσεων και επιστροφών πολιτών τρίτων χωρών, προσέλκυση επενδυτών και ψηφιακών νομάδων, ζητήματα αδειών διαμονής και διαδικασιών χορήγησης διεθνούς προστασίας, διατάξεις αρμοδιότητας Υπουργείου Μετανάστευσης και Ασύλου και Υπουργείου Προστασίας του Πολίτη και άλλες επείγουσες διατάξεις» (Α' 157).
5. Τον ν. 4636/2019  «Περί Διεθνούς Προστασίας και άλλες διατάξεις» (Α' 169).
6. Τον ν. 4622/2019 «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης» (Α' 133).
7. Τον ν. 4375/2016 «Οργάνωση και λειτουργία Υπηρεσίας Ασύλου, Αρχής Προσφυγών, Υπηρεσίας Υποδοχής και Ταυτοποίησης σύσταση Γενικής Γραμματείας Υποδοχής, προσαρμογή της Ελληνικής Νομοθεσίας προς τις διατάξεις της Οδηγίας 2013/32/ΕΕ του Ευρωπαϊκού Κοινοβουλίου και του Συμβουλίου “σχετικά με τις κοινές διαδικασίες για τη χορήγηση και ανάκληση του καθεστώτος διεθνούς προστασίας (αναδιατύπωση)” (L 180/29.6.2013), διατάξεις για την εργασία δικαιούχων διεθνούς προστασίας και άλλες διατάξεις» (Α' 51) και ειδικότερα τα άρθρα 76 έως 79 και το άρθρο 81, όπως ισχύουν.
8. Το π.δ. 106/2020 «Οργανισμός Υπουργείου Μετανάστευσης και Ασύλου» (Α’ 255).
9. Την υπ’αρ 269397/2023 κοινή απόφαση των υπουργών Ανάπτυξης και Επενδύσεων και Μετανάστευσης και Ασύλου «Σύστημα Διαχείρισης και Ελέγχου των Προγραμμάτων των Ταμείων Μετανάστευσης και Εσωτερικών Υποθέσεων (ΤΑΜΕΥ) (Ταμείο Ασύλου, Μετανάστευσης και Ένταξης -ΤΑΜΕ, Ταμείο Εσωτερικής Ασφαλείας-ΤΕΑ και Μέσο για τη Χρηματοδοτική Στήριξη της Διαχείρισης των Συνόρων και την Πολιτική Θεωρήσεων-ΜΔΣΘ) για την προγραμματική περίοδο 2021-2027»(΄β 3400).
10. Την υπό στοιχεία C(2022) 8160/10.11.2022 εκτελεστική απόφαση της Ευρωπαϊκής Επιτροπής για την έγκριση του Προγράμματος της Ελλάδας για στήριξη από το Ευρωπαϊκό Ταμείο Ασύλου, Μετανάστευσης και Ένταξης (ΤΑΜΕ/AMIF).
11. Την υπό στοιχεία C(2022) 8306/15.11.2022 εκτελεστική απόφαση της Ευρωπαϊκής Επιτροπής για την έγκριση του Προγράμματος της Ελλάδας για στήριξη από το Μέσο Χρηματοδοτικής Στήριξης για τη Διαχείριση των Συνόρων και την Πολιτική Θεωρήσεων, ως μέρος του Ταμείου για την Ολοκληρωμένη Διαχείριση των Συνόρων (ΜΔΣΘ/BMVI)
12. Την υπό στοιχεία C(2022) 8922/30.11.2022 εκτελεστική απόφαση της Ευρωπαϊκής Επιτροπής για την έγκριση του Προγράμματος της Ελλάδας για στήριξη από το Ταμείο Εσωτερικής Ασφάλειας (ΤΕΑ/ISF).
13. Την υπ’ αριθ. πρωτ. \_\_\_\_\_\_/\_\_-\_\_-202\_ (ΑΔΑ: \_\_\_\_\_\_\_\_\_-\_\_\_ ) Απόφαση Ένταξης της Πράξης «\_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_» με Κωδικό ΟΠΣ \_\_\_\_\_\_\_ από το «Πρόγραμμα Ελλάδας-Ευρωπαϊκό Ταμείο Ασύλου, Μετανάστευσης και Ένταξης 2021-2027».

ή

1. Την με αριθ. πρωτ. \_\_\_\_\_\_/\_\_-\_\_-202\_ (ΑΔΑ: \_\_\_\_\_\_\_\_\_-\_\_\_ ) Απόφαση Ένταξης της Πράξης «\_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_» με Κωδικό ΟΠΣ \_\_\_\_\_\_\_ από το «Πρόγραμμα Ελλάδας-Μέσο Χρηματοδοτικής Στήριξης για τη Διαχείριση των Συνόρων και την Πολιτική Θεωρήσεων του Ταμείου για την Ολοκληρωμένη Διαχείριση των Συνόρων 2021-2027».

ή

1. Την με αριθ. πρωτ. \_\_\_\_\_\_/\_\_-\_\_-202\_ (ΑΔΑ: \_\_\_\_\_\_\_\_\_-\_\_\_ ) Απόφαση Ένταξης της Πράξης «\_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_ \_\_» με Κωδικό ΟΠΣ \_\_\_\_\_\_\_ από το «Πρόγραμμα Ελλάδας-Ταμείο Εσωτερικής Ασφάλειας 2021-2027».
2. Την υπ' αρ. 125888/06.04.2023 κοινή απόφαση των Υπουργών Ανάπτυξης και Επενδύσεων και Μετανάστευσης και Ασύλου με θέμα  «Διάρθρωση της Ειδικής Υπηρεσίας Συντονισμού και Διαχείρισης Προγραμμάτων Μετανάστευσης και Εσωτερικών Υποθέσεων και καθορισμός των τυπικών και ουσιαστικών προσόντων του προσωπικού που μετακινείται ή αποσπάται σε αυτήν, σύμφωνα με το άρθρο 76 του ν. 4375/2016.» (B’ 2203).
3. Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού,

**αποφασίζουμε**

**Άρθρο 1**

**Φορέας στον οποίο ανατίθενται καθήκοντα της Διαχειριστικής Αρχής**

Ο/Η …………..…., ορίζεται ως Ενδιάμεσος Φορέας (ΕΦ) του Προγράμματος «…………………».

**Άρθρο 2**

**Αντικείμενο ανάθεσης**

1. Ο/Η ……(ΕΦ)…… αναλαμβάνει καθήκοντα για τη διαχείριση ….….. του Προγράμματος…., όπως προσδιορίζονται στο άρθρο 3.
2. Η εκχωρούμενη προς διαχείριση συνολική χρηματοδότηση και η κατανομή της αποτυπώνεται στα Παραρτήματα I, ΙΙ και ΙΙΙ της παρούσας Απόφασης.

**Άρθρο 3**

**Καθήκοντα που ανατίθενται**

Ο/Η ………………….. (ΕΦ) ……………………………………. *(επωνυμία ΕΦ)* αναλαμβάνει τα ακόλουθα καθήκοντα *(επιλέγονται όλα ή ορισμένα από τα ακόλουθα καθήκοντα)*:

1. Εξειδικεύει τις Πράξεις/ Δράσεις που διαχειρίζεται, όπου απαιτείται, και προβαίνει στην κατάρτιση του χρονοπρογραμματισμού των προσκλήσεων υποβολής προτάσεων για τις δράσεις που διαχειρίζεται, σύμφωνα με τις κατευθύνσεις της Διαχειριστικής Αρχής (ΔΑ) του Προγράμματος. Παρέχει τα στοιχεία εξειδίκευσης και χρονοπρογραμματισμού των προσκλήσεων στη ΔΑ, προκειμένου να ενταχθούν στην «Εξειδίκευση της εφαρμογής του Προγράμματος» και στον χρονοπρογραμματισμό των προσκλήσεων του Προγράμματος που θα δημοσιευθεί στον ιστότοπο, στον οποίο παρέχονται πληροφορίες για το Πρόγραμμα και στην ενιαία διαδικτυακή πύλη espa.gr, σύμφωνα με το άρθρο 35 του Ν. 4914/2022.
2. Παρακολουθεί την πορεία εφαρμογής των Πράξεων/ Δράσεων που διαχειρίζεται, και ειδικότερα, τη χρηματοοικονομική πρόοδό τους, τις τιμές των δεικτών εκροών και αποτελεσμάτων που επιτυγχάνονται από τις πράξεις/δράσεις, τα ορόσημα, τις προοπτικές εξέλιξής τους, λαμβάνει τα κατάλληλα μέτρα για την απορρόφηση των ετήσιων δεσμεύσεων και εισηγείται στη ΔΑ προτάσεις αναθεώρησής τους.
3. Παρέχει τα απαραίτητα στοιχεία στη ΔΑ για τη διενέργεια των αξιολογήσεων του Προγράμματος του άρθρου 44 του Κανονισμού 1060/2021 και λαμβάνει τα κατάλληλα μέτρα για την αξιοποίηση των συμπερασμάτων των εν λόγω αξιολογήσεων σε συνεργασία με τη ΔΑ.
4. Συντάσσει τις αναγκαίες αναφορές που ζητούνται από τη ΔΑ του Προγράμματος για την προετοιμασία των συνεδριάσεων επανεξέτασης του Προγράμματος που διοργανώνονται από την Ευρωπαϊκή Επιτροπή, και την υποστήριξη του έργου της Επιτροπής Παρακολούθησης του Προγράμματος, κλπ.
5. Οργανώνει και παρακολουθεί ενέργειες προβολής και επικοινωνίας για τις Πράξεις/Δράσεις που διαχειρίζεται, με στόχο την, όσο το δυνατόν, ευρύτερη διάδοση πληροφοριών προς τους δυνητικούς Δικαιούχους για τις ευκαιρίες χρηματοδότησης από το Πρόγραμμα, προς τους δικαιούχους/ωφελούμενους για τις ωφέλειες που μπορούν να αποκομίσουν και προς τους πολίτες της χώρας για το ρόλο και τα επιτεύγματα των Ταμείων, σύμφωνα με τις κατευθύνσεις της ΔΑ.
6. Έχει την ευθύνη για την έγκαιρη συλλογή στοιχείων που συνδέονται με τους δείκτες για τις Πράξεις που διαχειρίζεται. Συνεργάζεται με τη ΔΑ για την εφαρμογή των κατευθύνσεων και οδηγιών που εκδίδουν σχετικά με τους δείκτες και τη διασφάλιση της ποιότητας και της ακρίβειας των στοιχείων τους.
7. Υποστηρίζει τη ΔΑ του Προγράμματος στη σύνταξη αιτημάτων εξαίρεσης από την εφαρμογή της διαδικασίας αποδέσμευσης για τις δεσμεύσεις που δεν απορροφήθηκαν, εξαιτίας δικαστικών ή διοικητικών εμπλοκών ή και για λόγους ανωτέρας βίας, στις περιπτώσεις που τα εν λόγω αιτήματα αφορούν στις Πράξεις που διαχειρίζεται.
8. Εξειδικεύει, όπου απαιτείται, τα απαραίτητα εργαλεία, πρότυπα και προδιαγραφές για τη σωστή άσκηση των αρμοδιοτήτων διαχείρισης που έχουν εκχωρηθεί σε συμφωνία με τη ΔΑ του Προγράμματος.
9. Συνεργάζεται με την Ευρωπαϊκή Επιτροπή και παρέχει σε αυτές κάθε πληροφορία που ζητείται.
10. Συνεργάζεται με τη ΔΑ του Προγράμματος για τη διαμόρφωση διαδικασίας και κριτηρίων επιλογής των Πράξεων που διαχειρίζεται, προκειμένου να εγκριθούν από την Επιτροπή Παρακολούθησης του Προγράμματος.
11. Προετοιμάζει και αποστέλλει στη ΔΑ του Προγράμματος για σύμφωνη γνώμη, τα σχέδια προσκλήσεων των Πράξεων που διαχειρίζεται για την υποβολή προτάσεων (αιτήσεων χρηματοδότησης) στις Προτεραιότητες του Προγράμματος και στους ειδικούς στόχους που διαχειρίζεται. *(Στην περίπτωση που η ΔΑ του Προγράμματος δεν δίνει σύμφωνη γνώμη για τα σχέδια προσκλήσεων το σημείο προσαρμόζεται αναλόγως.)*
12. Εισηγείται την έκδοση των προσκλήσεων στον …….. (προσδιορίζεται το αρμόδιο όργανο) και μετά την έκδοσή τους, τις δημοσιοποιεί σύμφωνα με τα οριζόμενα στο Εγχειρίδιο Διαδικασιών ΣΔΕ.
13. Αξιολογεί τις αιτήσεις/ προτάσεις που υποβάλλονται, εφαρμόζοντας την εγκεκριμένη διαδικασία και τα εγκεκριμένα κριτήρια αξιολόγησης από την Επιτροπή Παρακολούθησης του Προγράμματος.
14. Εισηγείται στον (προσδιορίζεται το αρμόδιο όργανο) την έκδοση των Αποφάσεων Ένταξης των Πράξεων καθώς και τις τροποποίησης αυτών και, μετά την έκδοσή τους, τις δημοσιοποιεί.
15. Παρέχει στη ΔΑ του Προγράμματος όλες τις αναγκαίες πληροφορίες στην περίπτωση που επιλέγονται για χρηματοδότηση πράξεις στρατηγικής σημασίας, προκειμένου η ΔΑ, εντός ενός (1) μήνα από την επιλογή αυτών πράξεων, να ενημερώσει σχετικά την Ευρωπαϊκή Επιτροπή. *(εφόσον απαιτείται)*
16. Παρακολουθεί την υλοποίηση των ενταγμένων Πράξεων στη βάση των όρων της Απόφασης Ένταξης, τις αναληφθείσες δεσμεύσεις και υποχρεώσεις των δικαιούχων, της τήρησης των χρονικών προθεσμιών που τίθενται για την ολοκλήρωση των επί μέρους δράσεων/υποέργων των Πράξεων, καθώς και τη συμμόρφωσή τους με τους ισχύοντες ενωσιακούς και εθνικούς κανόνες υλοποίησης καθ’ όλη τη διάρκεια υλοποίησής τους.
17. Εντοπίζει προβλήματα κατά τη διάρκεια υλοποίησης των πράξεων και λαμβάνει τα κατάλληλα μέτρα για την έγκαιρη επίλυσή τους ή προτείνει ενέργειες υποστήριξης των Δικαιούχων.
18. Καθορίζει διορθωτικά μέτρα και τάσσει περίοδο συμμόρφωσης του δικαιούχου, αν η πράξη αποκλίνει από τους όρους της Απόφασης Ένταξης ή από το χρονικό προγραμματισμό της εκτέλεσής της, σύμφωνα με το Εγχειρίδιο Διαδικασιών ΣΔΕ.
19. Προβαίνει σε εξέταση των σταδίων εξέλιξης των δημοσίων συμβάσεων, ιδίως κατά τη διαδικασία διακήρυξης, ανάθεσης και τροποποίησης σύμβασης, σύμφωνα με την υπ’αρ 269397/2023 ΚΥΑ (Β΄3400) και το Εγχειρίδιο Διαδικασιών ΣΔΕ.
20. Διενεργεί διαχειριστικές επαληθεύσεις στις πράξεις που διαχειρίζεται, σύμφωνα με τα οριζόμενα στο άρθρο 74 του Κανονισμού 1060/2021, οι οποίες περιλαμβάνουν διοικητικές επαληθεύσεις των δηλώσεων δαπανών που υποβάλλουν οι Δικαιούχοι και επιτόπιες επαληθεύσεις των πράξεων, προκειμένου να επιβεβαιωθεί η παράδοση των συγχρηματοδοτούμενων προϊόντων και υπηρεσιών και η πραγματική πραγματοποίηση των δαπανών που δηλώνουν οι Δικαιούχοι, η τήρηση χωριστού λογιστικού συστήματος ή επαρκής λογιστική κωδικοποίηση, η τήρηση των κανόνων προβολής και επικοινωνίας, καθώς και η συμμόρφωση των Πράξεων προς τους εθνικούς και ενωσιακούς κανόνες. Αποτυπώνει γραπτώς τα αποτελέσματα των διαχειριστικών επαληθεύσεων, σύμφωνα με τα οριζόμενα στο Εγχειρίδιο Διαδικασιών ΣΔΕ.
21. Καταρτίζει πρόγραμμα διαχειριστικών επαληθεύσεων, και όπου απαιτείται, σε συνεργασία με την ΔΑ του Προγράμματος και διασφαλίζει ότι οι διαχειριστικές επαληθεύσεις ολοκληρώνονται πριν την υποβολή των λογαριασμών στην Ευρωπαϊκή Επιτροπή από τη ΔΑ του Προγράμματος.
22. Προβαίνει στη διενέργεια έκτακτης επιτόπιας επαλήθευσης, εφόσον κρίνεται απαραίτητο, κατά τα προβλεπόμενα στις Διαδικασίες του ΣΔΕ.
23. Επιβεβαιώνει την ολοκλήρωση του φυσικού και οικονομικού αντικειμένου της Πράξης, σύμφωνα με τους όρους της ισχύουσας απόφασης ένταξης και εισηγείται στον ….. (προσδιορίζεται το αρμόδιο όργανο του ΕΦ) την έκδοση της απόφασης ολοκλήρωσης της Πράξης.
24. Παρακολουθεί, όπου απαιτείται την τήρηση των μακροχρόνιων υποχρεώσεων από τους δικαιούχους, σύμφωνα με το άρθρο 65 του Κανονισμού 1060/2021.
25. Προβαίνει στα κατάλληλα μέτρα για τη διαχείριση παρατυπιών, σύμφωνα με όσα ορίζονται στο άρθρο 42 το ν. 4914/2022 και στο Εγχειρίδιο Διαδικασιών ΣΔΕ. Στο πλαίσιο αυτό, προβαίνει στην εφαρμογή δημοσιονομικής διόρθωσης και στις κατάλληλες ενέργειες για την επιστροφή του ποσού ακύρωσης στον κρατικό προϋπολογισμό, εφόσον αυτό προκύπτει από τα αποτελέσματα επαλήθευσης ή ελέγχου σε πράξη. Για την έκδοση των σχετικών αποφάσεων δημοσιονομικής διόρθωσης ή και ανάκτησης αχρεωστήτως καταβληθέντων ποσών, εισηγείται στον ….. (προσδιορίζεται το αρμόδιο όργανο του ΕΦ) καταχωρεί τις αντίστοιχες λογιστικές εγγραφές στο ΟΠΣ και, μετά την έκδοσή τους, τις δημοσιοποιεί.
26. Εκδίδει την απόφαση καταβολής της δημόσιας χρηματοδότησης και πραγματοποιεί τις πληρωμές των δαπανών των πράξεων καταβάλλοντας την ενίσχυση στον δικαιούχο. Στο πλαίσιο αυτό, διασφαλίζει ότι οι Δικαιούχοι λαμβάνουν πλήρως το συνολικό ποσό της οφειλόμενης επιλέξιμης δαπάνης, το αργότερο 80 ημέρες μετά την ημερομηνία υποβολής της αίτησης πληρωμής από το Δικαιούχο, των απαιτούμενων δικαιολογητικών και στοιχείων, χωρίς την παρακράτηση ή κατάσχεση κανενός ποσού και χωρίς την είσπραξη καμίας ειδικής επιβάρυνσης ή άλλου τέλους ισοδύναμου αποτελέσματος που θα επέφερε μείωση των ποσών της επιλέξιμης χρηματοδότησης για τους Δικαιούχους, υπό την προϋπόθεση ότι υπάρχει διαθέσιμη χρηματοδότηση. *(Το σημείο παραλείπεται στην περίπτωση που ο ΕΦ δεν καταβάλλει τις πληρωμές στο Δικαιούχο)*
27. Συνεργάζεται με τη ΔΑ του Προγράμματος για την υποβολή απαντήσεων σε σχετικά πορίσματα ελέγχου που διενεργήθηκε στον ίδιο και σε Πράξεις που διαχειρίζεται, από τα αρμόδια εθνικά και κοινοτικά ελεγκτικά όργανα.
28. Παρέχει στη ΔΑ και στη Λογιστική Αρχή όλες τις αναγκαίες πληροφορίες σχετικά με τις διαδικασίες και τις επαληθεύσεις που πραγματοποιεί στις Πράξεις που διαχειρίζεται, καθώς και όλα τα απαιτούμενα στοιχεία, προκειμένου να καταρτιστεί η δήλωση διαχείρισης της κάθε λογιστικής χρήσης, σύμφωνα με το Εγχειρίδιο Διαδικασιών ΣΔΕ.
29. Παρέχει στη ΔΑ του Προγράμματος τα απαραίτητα στοιχεία για την κατάρτιση του προγραμματισμού των ετήσιων πιστώσεων του Προγράμματος και μεριμνά για τη χρηματοδότηση (διάθεση ποσών στους λογαριασμούς κάθε συλλογικής απόφασης) του συγχρηματοδοτούμενου σκέλους του ΠΔΕ, σύμφωνα με τις Διαδικασίες του ΣΔΕ.
30. Παρέχει στη ΔΑ του Προγράμματος, στην Ειδική Υπηρεσία «Αρχή Πιστοποίησης και Εξακρίβωσης Συγχρηματοδοτούμενων Προγραμμάτων, στην Ευρωπαϊκή Επιτροπή και σε άλλες ενωσιακές ή εθνικές αρχές κάθε πληροφορία που του ζητείται.
31. Τηρεί αρχεία στο ΟΠΣ σύμφωνα με τα πρότυπα και τις διαδικασίες του Εγχειριδίου Διαδικασιών ΣΔΕ, διασφαλίζει τη συλλογή και έγκαιρη καταχώρηση των απαραίτητων δεδομένων που αφορούν στις παραπάνω αρμοδιότητες διαχείρισης και έχει την ευθύνη για την ακρίβεια, την ποιότητα και πληρότητα των στοιχείων που καταχωρούνται στο πληροφοριακό σύστημα.
32. Εξειδικεύει, όπου απαιτείται, τις απαιτήσεις για την τήρηση όλων των εγγράφων που αφορούν στις παραπάνω αρμοδιότητες διαχείρισης, που είναι απαραίτητα για τη διασφάλιση επαρκούς διαδρομής ελέγχου, σύμφωνα με τους κανόνες του ΣΔΕ.
33. Έχει την ευθύνη τήρησης των δικαιολογητικών εγγράφων αντίστοιχων των αρμοδιοτήτων του, και ειδικότερα για τα έγγραφα που σχετίζονται με την αξιολόγηση και επιλογή των πράξεων, την παρακολούθηση, τη δημοσιονομική διαχείριση, τις επαληθεύσεις και τους ελέγχους των πράξεων, για πενταετή περίοδο από την 31η Δεκεμβρίου του έτους κατά το οποίο πραγματοποιείται η τελευταία πληρωμή προς το δικαιούχο. Τα αρχεία δύνανται να τηρούνται ηλεκτρονικά στο ΟΠΣ, σύμφωνα με το Εγχειρίδιο Διαδικασιών ΣΔΕ.
34. Συνεπικουρεί τη ΔΑ για την αξιολόγηση κινδύνων απάτης σε σχέση με τις Πράξεις που διαχειρίζεται ο ΕΦ, σύμφωνα με τα προβλεπόμενα στο Εγχειρίδιο Διαδικασιών ΣΔΕ.
35. Προβαίνει στις απαραίτητες ενέργειες για τη διαχείριση κινδύνων, σύμφωνα με τα προβλεπόμενα στο Εγχειρίδιο Διαδικασιών ΣΔΕ.
36. Συνεπικουρεί τη ΔΑ στην εξέταση των καταγγελιών, σύμφωνα με τα προβλεπόμενα στο Εγχειρίδιο Διαδικασιών ΣΔΕ.

**Άρθρο 4**

**Υποχρεώσεις του Ενδιάμεσου Φορέα**

Επιπροσθέτως των καθηκόντων που προσδιορίζονται στο άρθρο 3 της παρούσας, ο …..(ΕΦ)..… αναλαμβάνει τις ακόλουθες υποχρεώσεις:

1. Προβαίνει σε κατανομή των καθηκόντων που ανατίθενται, στο εσωτερικό του, προκειμένου να διασφαλίζεται η τήρηση της αρχής του διαχωρισμού των καθηκόντων, ιδιαίτερα μεταξύ των διαδικασιών επιλογής και έγκρισης Πράξεων, επαληθεύσεων και πληρωμών. Στην περίπτωση δε που ο/η …..(συμπληρώνεται ο ΕΦ) είναι και Δικαιούχος στο πλαίσιο των Πράξεων που διαχειρίζεται, η υλοποίηση των Πράξεων θα γίνεται από Μονάδα διαφορετική από τη Μονάδα που είναι αρμόδια για τη διενέργεια των επαληθεύσεων. Υποβάλλει την ως άνω κατανομή καθηκόντων στη ΔΑ του Προγράμματος.
2. Κοινοποιεί στη ΔΑ του Προγράμματος, το νέο οργανόγραμμά του σε περίπτωση μεταβολής ή τροποποίησής του, καθώς και τις ενδεχόμενες μεταβολές ή τροποποιήσεις στις διαδικασίες διαχείρισης που εφαρμόζει.
3. Ορίζει στέλεχος/ στελέχη που θα συνεπικουρούν τη ΔΑ για την αξιολόγηση των κινδύνων απάτης σε σχέση με τις δράσεις που διαχειρίζεται ο ΕΦ. Ο ορισμός γίνεται με Απόφαση του …. (προσδιορίζεται το αρμόδιο όργανο) και κοινοποιείται στη ΔΑ.
4. Ορίζει στέλεχος/ στελέχη για τη διαχείριση κινδύνων σε σχέση με τις δράσεις που διαχειρίζεται ο ΕΦ. Ο ορισμός γίνεται με Απόφαση του ….. (προσδιορίζεται το αρμόδιο όργανο) και κοινοποιείται στη ΔΑ.
5. Κοινοποιεί στη ΔΑ, πρόγραμμα ενεργειών και περιοδικές αναφορές προόδου στις προθεσμίες που ορίζει η ΔΑ και διαμορφώνει τεκμηριωμένες προτάσεις διορθωτικών ή/και προληπτικών ενεργειών, με στόχο την αποτελεσματικότερη και αποδοτικότερη διαχείριση και υλοποίηση του Προγράμματος.
6. Συμμορφώνεται με τις απαιτήσεις προβολής και επικοινωνίας που ορίζονται στο άρθρο 49 του Κανονισμού 1060/2021 για τις Πράξεις που διαχειρίζεται και εξειδικεύονται στις οδηγίες της ΔΑ.
7. Αποδέχεται επιτόπιες επαληθεύσεις από τη ΔΑ σύμφωνα με τα οριζόμενα στις διαδικασίες του ΣΔΕ και παρέχει σε αυτήν τα αναγκαία στοιχεία ως προς την εκτέλεση των καθηκόντων που έχουν ανατεθεί.
8. Αποδέχεται επιτόπιους ελέγχους ελεγκτικών αρχών/ οργάνων της Ευρωπαϊκής Ένωσης ή εθνικών ελεγκτικών αρχών, τόσο στην έδρα του όσο και στους χώρους υλοποίησης των Πράξεων που διαχειρίζεται, και διευκολύνει τον έλεγχο, προσκομίζοντας οποιοδήποτε στοιχείο που αφορά στην εκτέλεση των Πράξεων, εφόσον ζητηθούν.
9. Έχει την ευθύνη για την εφαρμογή διορθωτικών ή / και προληπτικών μέτρων που τον αφορούν.
10. Το προσωπικό του ΕΦ που απασχολείται σε δραστηριότητες που αφορούν στην αξιολόγηση Πράξεων, στις επαληθεύσεις και στις πληρωμές, καθώς τυχόν εξωτερικοί εμπειρογνώμονες (αξιολογητές/ ελεγκτές) που ενδεχομένως αξιοποιεί για τις δραστηριότητες αυτές, υποχρεούνται σε υποβολή δήλωσης μη σύγκρουσης συμφερόντων.
11. Είναι σε γνώση των διατάξεων του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών, του νόμου 4624/2019 και των σχετικών οδηγιών και αποφάσεων της Αρχής Προστασίας Δεδομένων Προσωπικού Χαρακτήρα, που διέπουν τη νόμιμη εκτέλεση της πρόσκλησης / προκήρυξης, και
12. Αναλαμβάνει πλήρως τις υποχρεώσεις που απορρέουν, όσον αφορά στην προστασία και ασφάλεια των δεδομένων προσωπικού χαρακτήρα που τυχόν θα υποβάλλει σε επεξεργασία ή/και περιέλθουν καθ’ οιανδήποτε τρόπο σε γνώση του κατά την εκπλήρωση των καθηκόντων του και να συμμορφώνεται πλήρως προς τις οδηγίες και υποχρεώσεις που θέτει ο «Υπεύθυνος Επεξεργασίας»
13. Διασφαλίζει ότι πρόσβαση στα ανωτέρω δεδομένα προσωπικού χαρακτήρα θα έχουν μόνο τα εντεταλμένα στελέχη του, που θα εξουσιοδοτηθούν να επεξεργαστούν τα δεδομένα προσωπικού χαρακτήρα και θα αναλάβουν δέσμευση τήρησης εμπιστευτικότητας. Δεν προσλαμβάνει άλλον εκτελούντα την επεξεργασία χωρίς προηγούμενη ειδική ή γενική γραπτή άδεια του υπευθύνου επεξεργασίας
14. Θέτει στη διάθεση του υπευθύνου επεξεργασίας κάθε απαραίτητη πληροφορία προς απόδειξη της συμμόρφωσης προς τις υποχρεώσεις που του αναλογούν και επιτρέπει και διευκολύνει τους ελέγχους που διενεργούνται.
15. Λαμβάνει κάθε εύλογο μέτρο για να διασφαλίσει ότι τα δεδομένα προσωπικού χαρακτήρα τα οποία θα επεξεργαστεί περιορίζονται στα ελάχιστα αναγκαία που απαιτούνται σε σχέση με τους σκοπούς που καθορίζονται.
16. Διατηρεί τα δεδομένα προσωπικού χαρακτήρα για περίοδο που περιορίζεται από την περίοδο που απαιτείται από το σκοπό της επεξεργασίας.
17. Ενημερώνει τα υποκείμενα των δεδομένων για τον σκοπό και τη νομική βάση της επεξεργασίας, τους αποδέκτες των δεδομένων και τις τυχόν διαβιβάσεις τους καθώς και το χρονικό διάστημα διατήρησης των δεδομένων τους.
18. Εφαρμόζει πολιτικές, διαδικασίες, καθώς και οργανωτικά και τεχνικά μέσα προστασίας των δεδομένων προσωπικού χαρακτήρα, συμπεριλαμβανομένων και των διαδικασιών διαχείρισης ασφάλειας πληροφοριών ώστε να αποτρέπεται τυχαία ή παράνομη καταστροφή, απώλεια, αλλοίωση, μη εξουσιοδοτημένη αποκάλυψη, μη εξουσιοδοτημένη πρόσβαση και άλλες παράνομες.

**Άρθρο 5**

**Υποχρεώσεις της Διαχειριστικής Αρχής**

Η ΔΑ, στο πλαίσιο της παρακολούθησης εφαρμογής της παρούσας Απόφασης από τον ΕΦ, υποχρεούται στην τήρηση των παρακάτω:

1. Κοινοποιεί στον ΕΦ το Εγχειρίδιο Διαδικασιών ΣΔΕ 2021-2027 και κάθε προσαρμογή, τροποποίηση/ αναθεώρησή του.
2. Υποστηρίζει τον ΕΦ στην ορθή εφαρμογή των καθηκόντων και τον ενημερώνει για τις υποχρεώσεις του συμπεριλαμβανομένης της τήρησης των κανόνων προβολής και επικοινωνίας, τις μεθοδολογίες και τις διαδικασίες παρακολούθησης των δεικτών εκροών και αποτελεσμάτων, για την αξιολόγηση κινδύνων απάτης, καθώς και για κάθε ειδικό θέμα που σχετίζεται με το ΣΔΕ.
3. Συντονίζει και εποπτεύει συστηματικά την άσκηση των καθηκόντων του ΕΦ, σύμφωνα με τα οριζόμενα στην παρούσα Απόφαση και το ΣΔΕ, και εφόσον απαιτείται, λαμβάνει κατάλληλα διορθωτικά μέτρα. Έχει την τελική ευθύνη έναντι της Ευρωπαϊκής Επιτροπής για το Πρόγραμμα.
4. Εισηγείται την τροποποίηση της παρούσας Απόφασης, ιδίως ως προς την κατανομή της ενωσιακής στήριξης ανά Προτεραιότητα, Ειδικό Στόχο, και Πεδίο Παρέμβασης.
5. Εποπτεύει και συντονίζει, πριν από κάθε αίτημα πληρωμής, την πληρότητα των πληροφοριών που παρέχονται από τον …….. *(επωνυμία ΕΦ)* και συντονίζει τις εργασίες της, καθώς και του ΕΦ για τη λογιστική λειτουργία : Ειδική Υπηρεσία Πιστοποίησης και Εξακρίβωσης Συγχρηματοδοτούμενων Προγραμμάτων, για την κατάρτιση των ετήσιων λογαριασμών και του αιτήματος πληρωμής.
6. Στις περιπτώσεις που η ΔΑ, διαπιστώσει τη μη συμμόρφωση του ΕΦ με τους όρους της παρούσας Απόφασης, εισηγείται διορθωτικά μέτρα. Σε περίπτωση μη συμμόρφωσης του ΕΦ με τα διορθωτικά μέτρα η ΔΑ δύναται να ανακαλέσει την απόφαση ορισμού του.
7. Εισηγείται την τροποποίηση της παρούσας Απόφασης, ιδίως ως προς την κατανομή της χρηματοδότησης, στο συνημμένο πίνακα, ανά ειδικό και εθνικό στόχο και ειδική δράση.

**Άρθρο 6
Έναρξη Ισχύος**

Η παρούσα απόφαση ισχύει από την ανάρτησή της στο δικτυακό τόπο «Διάυγεια».

Αθήνα, …/…./.. …

Ο ΥΠΟΥΡΓΟΣ

Παράρτημα Ι: Πίνακες Κατανομής Προϋπολογισμού Εκχώρησης

Κοινοποιήσεις:

Ειδική Υπηρεσία …..*(επωνυμία ΕΦ)*

Ειδική Υπηρεσία Αρχή Πιστοποίησης και Εξακρίβωσης Συγχρηματοδοτούμενων Προγραμμάτων